dh-unibe/image-text_koenigsfelden-charters-post-1500 huggingface dataset:
Ich, Cuͦnrat Tegerfelt, vogt in dem Egge, tuͦn kuͦnt und vˀgich offelich mit disem brief, daz ich offelich
ze gericht sass ✳ ze Bruͦgg vor dem Obern Tor innamē und anstat der durluchtē, hohgebornē, minˀ
gnedign̄ herschaft von Osterich, ✳ da fur mich komē an offem un̄ vˀbannē gericht die bescheidn̄ Anna
Meigerin von Scherntz mit Claus Meiger, ira bruͦder, irs erkorner vogt, un̄ mit Welthy Moshein,
ira wisshafter fùrsprechen, an einē teil ✳ und Gery Meigerin, der obgen̄̄ Anna Meigerin swestˀ, och mit
irs vogt un̄ fursprechn̄ an dem andern teil. ✳ ofnat da die egen̄̄ Anna Meigerin mit ira vogt und
fùrsprechen, daz sy mit guͦter vorbetrachtūg, gesunt libs un̄ der sinen inden willen wˀe komē,
daz sy wolte ufgen un̄ gab och uf der obgen̄̄ Gery Meigerin, irs swester, alles ir gut, daz sy
nù hett un̄ hienach ersparen moͤcht, wie daz gùt genant, nùt uberal usgenomē. ✳ und da
liessen die vorgen̄̄ an recht, wie sy diss alles soltent tuͦn, daz es kraft un̄ macht mochte han,
nu und hienach, ✳ da fragt ich, egenant̄ richter, umb von gesamitˀ urteil da ward nach ✳
minˀ urfrag erteilt mit einhelligˀ urteil, daz die vorgenant Anna Meigˀein mit ira vogt
die obgenan̄t gab un̄ gemeichtnùsse uf geb in min, des richters, hant und ich daz solte von
gerichtes vertigen inder egenan̄t Gery Meigerin hant, als urteil hette bracht, daz taͦten
und volfurten die vorgenant̄ bede teil als urteil un̄ recht gab, daz nach minˀ urfrag
von gesamitˀ urteil erteilt wart uf den eyd, daz die dikgenant gab un̄ gemeichnuͦss
waͤre ufgen, enzigen un̄ enpfangen mit aller gewarsamy, worten un̄ werken, so dar zuͦ
gehoͤrt, daz es billich sulle kraft un̄ macht haben, nù un̄ hienach, und sin die egenan̄t
Anna Meigerin sulle wêr sin nach recht. ✳ hie by warent ingericht Peter Effingˀ von
Luppfen, Hans Imhoff von Luppfen, Welthy Zimˀman von Byra, Ruͦdy Cˀstigene von Scherētz,
Heini Reig von Scherentz un̄ andˀ erbˀ lùt vil. mit urkuͦnd diss briefs, wenne diss alles
vor mir, dem obgeschribn̄ richter, vor gericht un̄ ingericht beschehen ist un̄ ein brief
dar umb erteilt wart, so habe ich min eigin ingesigel von des gerichtes wegen
offelich gehenkt an disen brief, der geben wart an sant Michahels obent, da
man zalt von gots geburt tusent druͤhundert nuntzig und ein jar.
Konigsf. 419
Staatsarchiv
AARGAU
K ✳ T ✳ 89 ✳
1391
ein übergebùng br₎
ein swestˀ der ander
unùtz